



|  |
| --- |
| **Opis projektu** |

|  |  |
| --- | --- |
| **Názov projektu:** | **Zapojenie nezamestnaných do obnovy kultúrneho dedičstva - 3** |
| **Žiadateľ o NFP:** | **Ústredie práce, sociálnych vecí a rodiny** |
| **Dĺžka realizácie aktivít projektu****(od - do):** | **02/2015 - 11/2015** |



Programové obdobie 2007 – 2013

**Matica projektu**

|  |  |  |  |
| --- | --- | --- | --- |
| Celkový cieľ | Objektívne overiteľný ukazovateľ | Zdroje overenia |  |
| zvýšiť zamestnateľnosť uchádzačov o zamestnanie (UoZ) a znevýhodnených uchádzačov o zamestnanie (ZUoZ) na trhu práce formou získavania špecifických zručností v oblasti obnovy kultúrnej pamiatky, | Počet osôb cieľovej skupiny zapojených do projektu - spolu | záverečná monitorovacia správa,výstupy ITMS. |  |
| Špecifický cieľ resp. ciele | Objektívne overiteľné ukazovatele | Zdroje overenia | Predpoklady |
| - vytvoriť krátkodobé pracovné miesta pre nezamestnaných v širšej oblasti obnovy kultúrneho dedičstva,- vytvoriť užšiu spoluprácu medzi miestnymi úradmi PSVR a obcami/zamestnávateľskými subjektmi pri vytváraní spoločných projektov s cieľom vytvárania nových pracovných príležitostí a posilnenia sociálno – ekonomickej súdržnosti v regióne,- zvýšiť uplatnenie UoZ a ZUoZ na TP formou získavania špecifických zručností UoZ a ZUoZ z oblasti obnovy kultúrnej pamiatky,- oživiť cestovný ruch a multiplikačné efekty na rozvoj služieb. | Počet úspešne umiestnených UoZ - muži Počet úspešne umiestnených UoZ - ženy  | správy z vykonanej kontroly,následná monitorovacia správa po ukončení realizácie aktivít projektu,záverečná monitorovacia správa. | - legislatívne prostredie podporujúce zvýšenie zamestnateľnosti Uoz a ZUoZ |
| Výsledky projektu  | Objektívne overiteľné ukazovatele | Zdroje overenia | Predpoklady |
| - dočasné umiestnenie UoZ a ZUoZ na trhu práce,- osvojenie pracovných návykov UoZ a ZUoZ,- osvojenie si špeciálnych zručností, (ovládanie historických murárskych techník, kamenárskych prác, tesárskych prác a pod.), ktoré zvýšia ich zamestnateľnosť, - oživený cestovný ruch a multiplikačné efekty na rozvoj služieb. | Počet osôb cieľovej skupiny zapojených do podporených projektov – spolu Počet osôb cieľovej skupiny zapojených do podporených projektov – muži Počet osôb cieľovej skupiny zapojených do podporených projektov –ženy Počet úspešne umiestnených UoZ | priebežná monitorovacia správa,výstupy ITMS,správy z vykonanej kontroly,záverečná monitorovacia správa po ukončení realizácie aktivít projektu. | - spolupráca úradov PSVR so zamestnávateľskými subjektmi, ktoré budú realizovať projekty na obnovu kultúrnych pamiatok,- zrealizované výberové konania UoZ a ZUoZ pre zamestnávateľské subjekty, ktoré budú realizovať projekty na obnovu kultúrnych pamiatok. |
| Aktivity  | Prostriedky | Náklady | Predpoklady |
| 1. Poskytovanie príspevkov na podporu zamestnanosti UoZ a ZUoZPodporné aktivity:Riadenie projektuPublicita a informovanosť | * podľa rozpočtu

Prioritná os 1 Podpora rastu zamestnanosti – Opatrenie 1.1 Podpora programov v oblasti podpory zamestnanosti a riešenia nezamestnanosti a dlhodobej nezamestnanosti – 2 600 000,00 € | * podľa rozpočtu

Hlavná aktivita č. 1 – 2 542 787,29 €Podporné aktivity – 57 212,71 € | - záujem cieľovej skupiny zamestnať sa, - získanie pracovných zručností cieľovej skupiny. |
|  |  |  | Celkový predpoklad |
|  |  |  | - schválenie projektov na obnovu kultúrneho dedičstva na MK SR, |

**Zoznam použitých skratiek**

UoZ – uchádzač o zamestnanie

ZUoZ – znevýhodnený uchádzač o zamestnanie

ústredie – Ústredie práce, sociálnych vecí a rodiny

úrad/úrady – úrad/úrady práce, sociálnych vecí a rodiny

zákon o službách zamestnanosti - zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov

AOTP – aktívne opatrenia na trhu práce

BSK - Bratislavský samosprávny kraj

CCP – celková cena práce

ESF – Európsky sociálny fond

EÚ – Európska únia

ITMS – informačno-technologický monitorovací systém

MPSVR SR – Ministerstvo práce, sociálnych vecí a rodiny Slovenskej republiky

MK SR – Ministerstvo kultúry Slovenskej republiky

NFP – nenávratný finančný príspevok

NP – národný projekt

OP ZaSI – Operačný program Zamestnanosť a sociálna inklúzia

RO – riadiaci orgán

SR – Slovenská republika

**Východiskový a očakávaný stav**

VÝCHODISKOVÁ SITUÁCIA

Slovensko patrí medzi krajiny s bohatou kultúrnou tradíciou a veľkým počtom pamiatok (napr. Ústredný zoznam pamiatkového fondu v súčasnosti eviduje v SR 9 807 nehnuteľných národných kultúrnych pamiatok). Mnohé z nich sú však v havarijnom stave a vyžadujú údržbu a obnovu. Pamiatky sú rozmiestnené vo všetkých regiónoch Slovenska, často v regiónoch s vysokým počtom nezamestnaných a s nízkou ekonomickou produkciou. Synergický efekt predkladaného NP je vo využití potenciálu nezamestnaných na záchranu, obnovu a údržbu kultúrnych pamiatok pre budúce generácie.

Projekty na obnovu kultúrnych pamiatok s pomocou nezamestnaných prebiehajú od roku 2011. „Pilotný projekt zapojenia nezamestnaných do záchrany kultúrneho dedičstva – slovenských hradov“ overil nové opatrenie trhu práce na vytváranie krátkodobých pracovných miest pre nezamestnaných na výkon prác v oblasti kultúry. Zamestnalo sa 50 UoZ a ZUoZ pri obnove dvoch kultúrnych pamiatok - hrad Uhrovec a hrad Šariš. Na základe úspešnej spolupráce medzi dvoma rezortmi MK SR a MPSVR SR bola podpísaná „Dohoda o vzájomnej spolupráci medzi Ministerstvom kultúry Slovenskej republiky, Ministerstvom práce, sociálnych vecí a rodiny Slovenskej republiky a Ústredím práce, sociálnych vecí a rodiny“. V roku 2012 sa začal realizovať NP „Zapojenie nezamestnaných do obnovy kultúrneho dedičstva“, kde sa v rokoch 2012 a 2013 zamestnalo cca. 772 UoZ a ZUoZ. Na základe veľkého záujmu zamestnávateľských subjektov o zamestnávanie nezamestnaných, zvýšených požiadaviek na počty UoZ a ZUoZ na práce pri obnove kultúrneho dedičstva, sa v roku 2014 začal realizovať ďalší NP „Zapojenie nezamestnaných do obnovy kultúrneho dedičstva - 2“. V roku 2014 bolo zamestnaných cca. 453 UoZ a ZUoZ. Zapojení nezamestnaní vykonali v rôznych lokalitách pod odborným vedením koordinátorov (archeológov a pod.) veľký objem prác, a to za krátke obdobie a s kvalitou vykonanej práce porovnateľnou s prácou dodávateľských firiem a odborných pracovníkov (napr. Hrad Branč, Hrad Lednica, Hrad Lietava, Hrad Brekov a i.). Projekt predpokladá zapojenie rôznych pamiatok, akými sú napr. hrady, mestské hradby, pevnosti, kláštory, kaštiele a kúrie, historické parky, historické objekty a i.

Významným aspektom projektu je prínos k znižovaniu nezamestnanosti, resp. k zvyšovaniu zamestnanosti UoZ a ZUoZ. Prácou na kultúrnych pamiatkach získavajú UoZ a ZUoZ pracovné návyky a špecifické zručnosti a spôsobilosti, ako napr. historické murárske techniky, kamenárske práce, tesárske práce a pod. Získaním aspoň krátkodobého zamestnania pre UoZ a ZUoZ pomáha projekt rodinám ohrozeným chudobou a sociálnym vylúčením z dôvodu nezamestnanosti. Zapojením nezamestnaných do projektu sa zároveň zvyšuje zamestnateľnosť UoZ a ZUoZ na trhu práce. V Tabuľke 1 sú pre ilustráciu uvedené základné ukazovatele trhu práce podľa jednotlivých krajov SR bez BSK so stavom k 31. 12. 2014.

Tabuľka 1 - Základné ukazovatele trhu práce

|  |  |  |
| --- | --- | --- |
| Ukazovateľ | SR | v tom kraje |
| Trnavský | Trenčiansky | Nitriansky | Žilinský | Banskobystrický | Prešovský | Košický |
| Stav UoZ ku koncu sledovaného mesiaca | 373 754 | 26 034 | 31 766 | 44 060 | 40 782 | 63 329 | 78 527 | 67 194 |
| Miera evidovanej nezamestnanosti (v %) | 12,29 | 8,03 | 9,56 | 11,21 | 10,91 | 17,22 | 17,45 | 15,92 |

*Zdroj: ÚPSVR, 2015*

Cieľová skupina projektu (v súlade s Programovým manuálom pre OP ZaSI):

- uchádzači o zamestnanie podľa § 6 zákona o službách zamestnanosti,

- znevýhodnení uchádzači o zamestnanie podľa § 8 zákona o službách zamestnanosti.

OČAKÁVANÁ SITUÁCIA PO SKONČENÍ REALIZÁCIE PROJEKTU

Do projektu bude celkovo zapojených 542 osôb cieľovej skupiny (UoZ a ZUoZ), z toho 489 mužov (90 %) a 53 žien (10 %)[[1]](#footnote-1).

|  |
| --- |
| **Hodnoty merateľných ukazovateľov** |
| Typ | Názov | Merná jednotka | Východisková hodnota | Rok | Plánovaná hodnota | Rok |
| **Výsledok** | Počet osôb cieľovej skupiny zapojených do podporených projektov – spolu  |  Počet | 0 | 2015 | 542 | 2015 |
| Počet osôb cieľovej skupiny zapojených do podporených projektov – muži  |  Počet | 0 | 2015 | 489 | 2015 |
| Počet osôb cieľovej skupiny zapojených do podporených projektov –ženy  | Počet | 0 | 2015 | 53 | 2015 |
| Počet úspešne umiestnených UoZ | Počet | 0 | 2015 | 542 | 2015 |
| **Dopad** | Počet úspešne umiestnených UoZ - muži  | Počet | 489 | 2015 | 98 | 2018 |
| Počet úspešne umiestnených UoZ - ženy | Počet | 53 | 2015 | 11 | 2018 |

Realizácia projektu prispeje najmä k:

* osvojeniu pracovných návykov UoZ a ZUoZ,
* dočasnému umiestneniu UoZ a ZUoZ na trhu práce,
* osvojeniu si špeciálnych zručností (ovládanie historických murárskych techník, kamenárskych prác, tesárskych prác a pod.), ktoré zvýšia zamestnateľnosť cieľovej skupiny,
* odstráneniu havarijného stavu častí pamiatok a zabezpečeniu pamiatok pred ďalšou deštrukciou,
* užšej spolupráci medzi miestnymi úradmi a obcami/zamestnávateľskými subjektmi pri vytváraní spoločných projektov s cieľom vytvárania nových pracovných príležitostí a posilnenia sociálno – ekonomickej súdržnosti v regióne,
* vyčisteniu okolia pamiatkových objektov od náletovej zelene a sutín,
* zlepšeniu prístupu k niektorým pamiatkovým objektom a celkovému zlepšeniu stavu kultúrneho dedičstva,
* zlepšeniu vzťahu miestneho obyvateľstva (v tomto prípade nezamestnaných) ku kultúrnemu dedičstvu,
* nadviazaniu bližšej spolupráce medzi subjektmi pôsobiacimi v oblasti ochrany kultúrneho dedičstva a UoZ,
* oživeniu cestovného ruchu a multiplikačným efektom k rozvoju služieb.

**Spôsob realizácie projektu**

**Štruktúra projektu**

|  |  |  |  |  |  |
| --- | --- | --- | --- | --- | --- |
| Hlavné aktivity a podaktivity projektu | Začiatok hlavnej aktivity / podaktivity | Koniec hlavnej aktivity / podaktivity | Merateľný ukazovateľ výsledku | Merná jednotka | Počet jednotiek |
| Poskytovanie príspevkov na podporu zamestnanosti UoZ a ZUoZ | **04/2015** | **11/2015** | Počet osôb cieľovej skupiny zapojených do podporených projektov – spolu  | počet | 542 |
| Počet osôb cieľovej skupiny zapojených do podporených projektov – muži  | počet | 489 |
| Počet osôb cieľovej skupiny zapojených do podporených projektov –ženy  | počet | 53 |
| Počet úspešne umiestnených UoZ | počet | 542 |

**Podrobný popis hlavných aktivít**

Názov aktivity: **1.** **Poskytovanie príspevkov na podporu zamestnanosti UoZ a ZUoZ**

Dĺžka realizácie: 04/2015 – 11/2015

Popis a realizácia[[2]](#footnote-2):

Realizácia NP „Zapojenie nezamestnaných do obnovy kultúrneho dedičstva – 3“ v roku 2015 bude určená pre zamestnávateľské subjekty, ktorým schváli dotáciu odborná hodnotiaca komisia MK SR v podprograme 1.4. (Obnova a konzervácia torzálnej architektúry). Súčasťou žiadostí je vypracovaný projekt s podrobným popisom realizovaných prác, potvrdený príslušným krajským pamiatkovým úradom. Žiadosti posudzuje odborná hodnotiaca komisia na MK SR. Výzva MK SR na predkladanie žiadostí o dotáciu na obnovu národnej kultúrnej pamiatky pre rok 2015 bola zverejnená na stránke MK SR v októbri 2014. Podmienkou zmluvy s MK SR, je predloženie platnej zmluvy uzatvorenej na účel realizácie projektu s územne príslušným úradom. Výzva je zverejňovaná MK SR v zmysle zákona č. 434/2010 Z .z. o poskytovaní dotácií v pôsobnosti MK SR v znení zákona č. 79/2013 Z. z. Odborná komisia MK SR vyhodnotí predložené žiadosti a schváli poskytnutie dotácie z dotačného programu MK SR na rok 2015. Žiadatelia, ktorým bola schválená dotácia z dotačného systému MK SR pre rok 2015 (na iné oprávnené výdavky ako výdavky v rámci tohto NP, napr. archeologický prieskum, nákup stavebného materiálu a pod.) môžu požiadať úrad v územnej pôsobnosti ktorého sa kultúrna pamiatka nachádza, o poskytnutie príspevku na podporu zamestnanosti UoZ a ZUoZ. Do NP sa môžu zapojiť občianske združenia, neziskové organizácie, nadácie, obce alebo aj iné právnické osoby, ktorým bude schválená dotácia z MK SR v súlade so zákonom č. 434/2010 Z. z. o poskytovaní dotácií v pôsobnosti MK SR v znení zákona č. 79/2013 Z. z., ktorým bude schválená dotácia z MK SR.

Na podporu realizácie spoločných projektov na obnovu kultúrneho dedičstva je plánované (podobne ako v predchádzajúcom NP) uzatvorenie „Dohody o vzájomnej spolupráci medzi Ministerstvom kultúry Slovenskej republiky a Ministerstvom práce, sociálnych vecí a rodiny Slovenskej republiky a Ústredím práce, sociálnych vecí a rodiny“. Vzhľadom na rozdielne časové harmonogramy predkladaných projektov na MK SR, je časový harmonogram predkladaného NPviazaný iba na hlavnú aktivitu a časové harmonogramy na ostatné činnosti nie sú špecifikované.

Cieľovú skupinu projektu, pre ktorú zamestnávateľ vytvorí pracovné miesto a uzavrie pracovný pomer na dobu určitú pri obnove kultúrneho dedičstva, tvoria UoZ a ZUoZ vedení v evidencii UoZ. UoZ a ZUoZ môže byť zaradený do NP najskôr odo dňa nasledujúceho po dni doručenia oznámenia o zaradení do evidencie UoZ. V rámci obnovy a údržby pamiatok budú UoZ a ZUoZ vykonávať napr. nasledovné činnosti: čistenie od náletovej zelene a drevín, čistenie areálu od sutiny, stavebné práce, remeselné práce, pomocné a zabezpečovacie práce a pod. Uvedené úpravy sa týkajú obnovy historických pamiatok v zmysle podporených projektov MK SR.

Hlavná aktivita NP bude realizovaná na základe dohody uzatvorenej medzi príslušným úradom a zamestnávateľom. Zamestnávateľ sa zaviaže vytvoriť príslušný počet pracovných miest, prijať do zamestnania na dobu **max. 6 mesiacov** určitý počet UoZ a ZUoZ, zabezpečiť im prácu v rozsahu ustanoveného týždenného pracovného času a zaškoliť ich na výkon takých odborných alebo pomocných činností, ktoré sú schopní vykonávať.

Podľa typu vykonaných prác sa vytvoria dve pracovné skupiny:

* + 1. skupina na pomocné práce – zameraná na menej kvalifikované a pomocné práce (čistenie a triedenie sutiny, pomocné stavebné práce, čistenie areálu a vývoz odpadu, odstraňovanie náletovej zelene a trávnych porastov, úprava ciest a prístupových komunikácií, úprava zelene parkov, pomocné práce pri príprave a revitalizácii informačných tabúľ, údržba a prípadná revitalizácia náučných chodníkov a pod.),
		2. skupina na odborné práce – zameraná na odbornú činnosť spojenú priamo s činnosťami schváleného grantu (napr. murárske práce - murovanie stredovekými technikami), archeologický výskum, vedenie účtovníctva, záhradná architektúra, remeselné práce – tesárske, pokrývačské, kamenárske, konzervovanie muriva).

Všetky skupiny budú riadené odborným koordinátorom financovaným z dotácie MK SR, ktorého zabezpečuje žiadateľ. V prípade, ak si to vyžaduje projekt, zabezpečí aj stavebný dozor.

PRACOVNÁ NÁPLŇ PRE ZAMESTNANCOV – 2 POZÍCIE:

**Pomocný zamestnanec:**

 - pomocné stavebné práce (preosievanie stavebnej sute, triedenie sekundárneho stavebného materiálu), pomocné práce pri stavbe podporných stavebných zariadení (napr. lešenie), odstraňovanie prírodných a umelých prekážok v interiéri a exteriéri areálu pamiatky a prístupových ciest, zhrnutie a vývoz odpadu (prírodný, umelý), odstraňovanie náletovej zelene a trávnatých porastov, udržiavanie existujúcich facilít v priestoroch exteriéru a interiéru pamiatok a prístupových ciest, pomocné práce pri údržbe a úprave turistických informačných tabúľ, údržba historických parkov, úprava a údržba náučných chodníkov, a pod.

**Odborný zamestnanec:**

 - stavebné práce, archeologický výskum, špecifické remeselné práce (kamenárske, pokrývačské, konzervačné, tesárske, kováčske, stolárske), záhradná architektúra, asistencia pri statickom, archeologickom výskume, grafické práce a pod.

Práce na obnove kultúrnych pamiatok sa jednotlivo odlišujú vzhľadom od prístupnosti k pamiatke, nadmorskej výšky – premenlivosť počasia, množstva archeologických vykopávok – následné triedenie a spracovanie, a schválenej dotácie MK SR, ktorá zabezpečuje nákup pracovného náradia a materiál na obnovu pamiatky. Murovanie špeciálnymi technológiami je možné vykonávať len v mesiacoch, keď nie sú mínusové teploty a to max. do konca septembra. Murivo musí 3 mesiace zrieť. Preto sa záväzkovanie v rámci hlavnej aktivity uskutoční na začiatku roku 2015. Predpokladáme začatie prác na obnove kultúrnych pamiatok od apríla 2015 na obdobie max. 6 mesiacov, tzn. ukončenie prác v mesiaci september 2015.

Začiatok realizácie NP Zapojenie nezamestnaných do obnovy kultúrneho dedičstva – 3 bude od 02/2015. Nové dohody, resp. záväzky týkajúcej sa hlavnej aktivity sa od dátumu stanoveného osobitným listom budú uzatvárať výlučne v rámci tohto NP. Deliaca línia je vymedzená dátumom záväzkovania ukončenia NP Zapojenie nezamestnaných do kultúrneho dedičstva - 2, t.j. do 31.12.2014, čím sa vylúči duplicita a prekrývanie výdavkov.

Oprávnené výdavky projektu:

|  |  |
| --- | --- |
| výdavok | Suma v €[[3]](#footnote-3) |
| úhrada CCP + úhrada náhrady príjmu počas prvých 10 dní dočasnej pracovnej neschopnosti platenej zamestnávateľom - **pomocný pracovník** | 640,85 |
| úhrada CCP + úhrada náhrady príjmu počas prvých 10 dní dočasnej pracovnej neschopnosti platenej zamestnávateľom - **odborný pracovník** | 825,17 |
| príspevok na časť nákladov na stravné na deň (max.) | 2,00 |
| príspevok na úrazové poistenia pracovného miesta po dobu trvania pracovného pomeru (max.)  | 20,00 |
| Príspevok na časť nákladov na pracovný odev, obuv, rukavice, osobné ochranné pracovné prostriedky (napr. prilba a pod.) na 1 zamestnanca (max.) | 100,00 |
| úhrada časti nákladov na poplatok na povinnú zdravotnú lekársku prehliadku pri nástupe do zamestnania (Zákon NR SR č.124/2006 Z. z. o bezpečnosti a ochrane zdravia pri práci v platnom znení) | 13,00 |

Príspevky na oprávnenú hlavnú aktivitu budú poskytované v súlade so Schémou pomoci de minimis na podporu zamestnanosti „Schéma DM – 16/2014“ v platnom znení.

Ústredie zabezpečuje činnosti v rámci NP:

* riadenie projektu, tak aby bolo v  súlade so zmluvou o poskytnutí nenávratného finančného príspevku na realizáciu projektu medzi RO a ústredím, ako aj v súlade so zákonom o službách zamestnanosti a  príslušnými právnymi predpismi SR a EÚ,
* verejné obstarávanie na podporné aktivity,
* metodické usmerňovanie úradov,
* nákup spotrebného materiálu od vybraného dodávateľa v rámci verejného obstarávania,
* publicitu a informovanosť o projekte v súlade s Manuálom RO pre informovanie a publicitu.

Úrady budú v súlade s § 54 ods. 1 písm. a) zákona o službách zamestnanosti zabezpečovať realizáciu daného AOTP činnosťami v rámci hlavnej aktivity NP, a to najmä:

* prijímanie prihlášok od UoZ a  ZUoZ na zaradenie do NP,
* prijímanie žiadostí od zamestnávateľov o poskytnutie príspevku na podporu zamestnanosti UoZ a ZUoZ na zabezpečenie prác nezamestnaných k obnove kultúrnej pamiatky,
* vypracovávanie dohôd medzi úradom a zamestnávateľom,
* poskytovanie príspevkov na úhradu oprávnených nákladov pri vykonávaní obnovy kultúrneho dedičstva.

**Podrobný popis nepriamych aktivít (riadenie a publicita a informovanosť)**

Riadenie projektu

Riadenie projektu bude zabezpečovať ústredie vo vzťahu k RO a v spolupráci s  úradmi v rámci SR bez BSK. Poskytovanie príspevkov realizujú úrady. Verejné obstarávanie na podporné aktivity, metodické usmerňovanie úradov a sumarizovanie údajov bude zabezpečovať ústredie. Nákup spotrebného materiálu od vybraného dodávateľa bude zabezpečovať ústredie a úrady. Personálne zabezpečenie projektu bude realizované vlastným personálom a jednotlivé pozície nebudú hradené z rozpočtu projektu.

Publicita a informovanosť

Publicita a informovanosť bude zabezpečená počas celého obdobia trvania realizácie projektu a bude sa riadiť Manuálom pre informovanie a publicitu pre prijímateľov v rámci ESF (2007-2013) pre Operačný program Zamestnanosť a sociálna inklúzia.

V zmysle Manuálu pre informovanosť a publicitu bude publicita projektu realizovaná prostredníctvom printových médií, informačných/propagačných materiálov. Prostredníctvom nich bude prijímateľ informovať účastníkov projektu ako aj širokú verejnosť, že aktivity, ktoré sa realizujú v rámci projektu sa uskutočňujú vďaka pomoci EÚ, konkrétne vďaka prostriedkom poskytnutým z ESF. Plagáty, letáky a reklamné plachty budú obsahovať všetky potrebné informácie týkajúce sa spolufinancovania ESF, logo ESF,  logo Operačného programu Zamestnanosť a sociálna inklúzia, informácie o projekte budú vyhotovené za účelom informovania cieľových skupín projektu a budú umiestnené na budovách a v miestnostiach inštitúcií alebo jednotlivcov, ktoré vykonávajú aktivity projektu spolufinancované z ESF. Vo vzťahu k výstupom projektu sa viaže výroba záverečnej brožúry o dosiahnutých výsledkoch implementácie projektu, ktorá bude dostupná na ústredí ako aj všetkých úradoch, ktoré sú do projektu zapojené. Propagačné materiály budú určené pre cieľové skupiny. Prostredníctvom nich prijímateľ informuje účastníkov projektu, že aktivity, ktoré sa realizujú a príspevky, ktoré získavajú sa uskutočňujú vďaka pomoci EU, konkrétne vďaka prostriedkom poskytnutých z ESF. Publicita bude centrálne zabezpečovaná a koordinovaná ústredím. Všetky verejné obstarávania v rámci publicity budú zabezpečované MPSVR SR, prostredníctvom centrálneho verejného obstarávania, alebo ústredím.

1. % rozdelenie na mužov a ženy vychádza z fyzickej náročnosti vykonávaných prác vzhľadom na skúsenosti z predchádzajúcich projektov obnovy kultúrnych pamiatok (ťažký prístup k pamiatke, prenos stavebného materiálu, úprava komunikácii a pod.).   [↑](#footnote-ref-1)
2. Miesto výkonu práce hlavnej aktivity bude v rámci cieľa konvergencia (SVK). [↑](#footnote-ref-2)
3. Sumy na jednotlivé práce (pomocné a odborné) boli stanovené na základe výšky priemernej mesačnej mzdy vybraných zamestnaní, uvedených v Informačnom systémé o priemerných zárobkoch (2Q/2014). Podrobná informácia je uvedená v hárku s názvom „prepočet na transfery“, ktorý je súčasťou rozpočtu NP. [↑](#footnote-ref-3)